Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 161

2. A GLP felügyelőnek a következőket kell ellenőriznie: 2.1. van-e a tárolásért (archiválásért) felelős személy; 2.2. a vizsgálóhelynek a vizsgálati tervek, nyers adatok, a zárójelentések, a minták és a vizsgálati minták, valamint a személyzet alap- és továbbképzésére vonatkozó feljegyzések tárolására alkalmas helyiségét (helyiségeit); 2.3. az archivált anyagok előkeresésére alkalmazott módszereket; 2.4. az archívum hozzáférhetőségét kizárólag az erre feljogosított személyekre korlátozzák-e, továbbá nyilvántartják-e a személyzet nyers adatokhoz, szövettani metszetekhez hozzáférő tagjait; 2.5. vezetnek-e nyilvántartást az archívumból kiemelt, illetve oda visszajuttatott anyagokról; 2.6. az archívumban lévő feljegyzéseket és anyagokat az előírt és elegendően hosszú ideig őrzik-e meg, óvják-e azokat a tűz vagy környezeti hatások stb. okozta károsodástól. XV. A vizsgálóhelyen végzett vizsgálatok utólagos felülvizsgálata

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes